Navigácia na motorku musí byť odolná voči otrasom, ktorých na motocykli „schytá“ naozaj veľa. Navyše nie je umiestnená pod strechou, takže by mala odolávať aj UV žiareniu, prachu a vode. Zatiaľ čo informáciu o odolnosti voči UV žiareniu môže výrobca či predajca uvádzať zvlášť, ďalšie dve je možné zistiť podľa tzv. stupňa krytia, ktorý sa označuje ako IP. Kvalitné motocyklové navigácie majú IP 67 alebo IPX7, čo zaisťuje odolnosť proti vniknutiu drobných predmetov aj proti ponoreniu do vody.